gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3942, del 19-02-2001 (2001/1282)

RESOLUCIÓ d'11 de gener de 2001, del conseller de Medi Ambient, per la qual es proveeix la vacant anunciada per la Convocatòria 40/2000, de 25 d'octubre de 2000 (DOGV núm. 3.875, de 10 de novembre de 2000).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3942

Data del DOGV
:   19-02-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/1282


Organisme emissor
:   Conselleria de Medi Ambient

Tipus de document
:   Resolució

RESOLUCIÓ d'11 de gener de 2001, del conseller de Medi Ambient, per la qual es proveeix la vacant anunciada per la Convocatòria 40/2000, de 25 d'octubre de 2000 (DOGV núm. 3.875, de 10 de novembre de 2000). [2001/X1282]
  
Vista la Convocatòria 40/2000, de 25 d'octubre, del director general de Funció Pública, per a la provisió pel sistema de lliure designació d'un lloc de treball de naturalesa funcionarial, grup A, sector administració general en la Conselleria de Medi Ambient.
  
Vista la proposta d'adjudicació de la vacant anunciada, formulada per la comissió avaluadora, motivada en el fet que la funcionària proposada reuneixen requisits del lloc i que, al seu parer, té un currículum idoni per a l'execució de les funcions del lloc de treball.
  
De conformitat amb allò disposat en l'article 20 del Decret Legislatiu de 24 d'octubre de 1995, pel que s'aprova el Text Refós de la Llei de Funció Pública Valenciana, així com en els articles 27 i 28 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés dins de l'àmbit d'aplicació de la Llei de Funció Pública Valenciana, resolc:
  
Nomenar la senyora Adoración de Rufino Ramón, funcionària de carrera del grup A, amb NRP 76.668.765 U0, com a secretària general administrativa, lloc de treball núm. 18.977, grup A, complement de destinació nivell 28 i complement E050.
  
Cessament i presa de possessió:
  
El cessament en l'actual lloc de treball es produirà d'ofici al dia següent al de la publicació en el Diari Oficial de la Generalitat Valenciana.
  
La presa de possessió en la nova destinació es produirà l'endemà del cessament.
  
Contra la present resolució, que posa fi a la via administrativa, es podrà interposar recurs contenciós administratiu en el termini de dos mesos, a comptar des de l'endemà de la seua publicació oficial, davant del Jutjat del Contenciós Administratiu corresponent, de conformitat amb allò disposat en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 8.2, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 11 de gener de 2001.- El conseller de Medi Ambient: Fernando Modrego Caballero.
Diari Oficial de la Generalitat Valenciana


Sumari del DOGV 3938, del 13-02-2001 (2001/1162)

Informació pública del projecte d'urbanització i del projecte de reparcel·lació del programa d'actuació integrada per al desenvolupament de la UE-1, del sector 11-Collet.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1162


Organisme emissor
:   Ajuntament de Benicarló

Tipus de document
:   Anunci

Informació pública del projecte d'urbanització i del projecte de reparcel·lació del programa d'actuació integrada per al desenvolupament de la UE-1, del sector 11-Collet. [2001/Q1162]
  
Vista la documentació redactada per l'arquitecte Manuel Arnau Jaques, a instància municipal, que consisteix en projecte d'urbanització i projecte de reparcel·lació per al desenvolupament de la UE-1, del sector 11-Collet.
  
I de conformitat amb el que s'indica en els articles 45, 46, 53 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, durant el termini de 20 dies hàbils, a l'efecte d'examen i presentació d'al·legacions, el projecte d'urbanització i el projecte de reparcel·lació per al desenvolupament de la UE-1, del sector 11-Collet.
  
Examen de l'expedient, número 73/1993, al Negociat d'Urbanisme, de dilluns a divendres de 09.00 a 14.00 hores.
Diari Oficial de la Generalitat Valenciana


Sumari del DOGV 3983, del 20-04-2001 (2001/2913)

Rotlle d'apel·lació número 683/2000. Cèdula de notificació.
-----------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/2913


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 683/2000. Cèdula de notificació. [2001/F2913]
  
La Secció Vuitena de Suport de l'Audiència Provincial de València ha dictat, en el rotlle d'apel·lació número 683/2000, la sentència que té l'encapçalament i la part dispositiva següents:
  
València, 10 de gener de 2001
  
La Secció Vuitena de Suport d'aquesta Audiència Provincial de València, sent-ne ponent el magistrat José Francisco Ceres Montes, ha vist les actuacions del judici de menor quantia número 678/1996, promogudes davant del Jutjat de Primera Instància número 6 de València per Dimaga, SA, contra la senyora Susana Larrabeiti Barcala i altre i Promoción Comunidades La Puebla, SA, sobre atorgament d'escriptura pública i altres aspectes, pendents davant d'aquesta en virtut del recurs d'apel·lació interposat per la senyora Susana Larrabeiti Barcala i altre, representat per la procuradora dels tribunals Nuria Juan Muñoz i assistit de la lletrada Sonia Juan Pérez. Hi ha comparegut l'apel·lat Dimaga, SA, representat per la procuradora dels tribunals Belén Forcadell Illueca i assistit del lletrat Alfonso Vega Imaña.
  
Decisió
  
Desestimem el recurs d'apel·lació interposat per la senyora Susana Larrabeiti Barcala i el senyor Antonio J. Zárate Moltó, representats per la procuradora dels tribunals Nuria Juan Muñoz contra la sentència de data 3 de febrer de 2000 del Jutjat de Primera Instància número 6 de València, la qual confirmem, amb imposició de les costes d'aquesta alçada a la part apel·lant. S'hi pot interposar un recurs de cassació davant d'aquesta secció en el termini de cinc dies.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Promociones Comunidades La Puebla, SA.
Diari Oficial de la Generalitat Valenciana


Sumari del DOGV 4031, del 28-06-2001 (2001/6111)

Informació pública de l'expedient d'homologació i pla especial de reserva de sòl per a l'ampliació de la xarxa primària de reserves de sòl de destí dotacional públic per a ús docent.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4031

Data del DOGV
:   28-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6111


Organisme emissor
:   Ajuntament de Requena

Tipus de document
:   Anunci

Informació pública de l'expedient d'homologació i pla especial de reserva de sòl per a l'ampliació de la xarxa primària de reserves de sòl de destí dotacional públic per a ús docent. [2001/S6111]
  
Acordat el tràmit d'informació pública, en sessió plenària del 6 de juny de 2001, de l'expedient d'homologació i pla especial de reserva de sòl per a l'ampliació de la xarxa primària de reserves de sòl de destí dotacional públic per a ús docent a Requena, se sotmet tant l'expedient com els documents urbanístics corresponents a informació pública, anunciada en el Diari Oficial de la Generalitat Valenciana i en un diari no oficial d'àmplia difusió a la localitat, per termini d'un mes el document d'homologació i, per termini de 20 dies hàbils el pla especial, a efectes de presentació d'al·legacions i reclamacions o suggeriments a partir de la publicació del corresponent edicte en el Diari Oficial de la Generalitat Valenciana.
  
Durant aquest termini, l'expedient es troba a disposició del públic en el Departament d'Urbanisme d'aquest ajuntament, de 09.00 a 13.00 hores.
  
De no produir-se al·legacions, que hauran de ser resoltes per aquest ajuntament, la modificació acordada es considerarà aprovada provisionalment, i es continuarà la tramitació de l'expedient fins a l'obtenció de l'aprovació definitiva.
Diari Oficial de la Generalitat Valenciana


Sumari del DOGV 4005, del 23-05-2001 (2001/4789)

Informació pública del projecte d'urbanització parcial dels carrers en projecte entre l'avinguda de Castellar i l'avinguda de la Diputació.
-------------------------------------------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4789


Organisme emissor
:   Ajuntament de Villar del Arzobispo

Tipus de document
:   Anunci

Informació pública del projecte d'urbanització parcial dels carrers en projecte entre l'avinguda de Castellar i l'avinguda de la Diputació. [2001/F4789]
  
De conformitat amb la Resolució d'aquesta Alcaldia de data 9 de maig de 2001, per mitjà d'aquest edicte se sotmet a informació pública el projecte d'urbanització parcial dels carrers en projecte entre l'avinguda de Castellar i l'avinguda de la Diputació, redactat per l'arquitecte Enrique García Carpintero, per un període de 20 dies, comptadors des de l'endemà de la publicació en el Diari Oficial de la Generalitat Valenciana. El procediment queda a disposició de qualsevol persona física o jurídica que vulga examinar l'expedient a la Secretaria de l'ajuntament per a deduir al·legacions.
Diari Oficial de la Generalitat Valenciana


Sumari del DOGV 4082, del 10-09-2001 (2001/8470)

Advertiment d'anul·lació de l'autorització sanitària núm. EM-10.5534/V.
-----------------------------------------------------------------------

### Dades del document

Número de DOGV
:   4082

Data del DOGV
:   10-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8470


Organisme emissor
:   Conselleria de Sanitat

Tipus de document
:   Anunci

Advertiment d'anul·lació de l'autorització sanitària núm. EM-10.5534/V. [2001/8470]
  
En relació amb l'autorització sanitària que té per a l'activitat de carnisseria, li comuniquem que un altre titular ha sol·licitat l'autorització pertinent en el mateix domicili, al Mercat Municipal, lloc 14, de Paiporta. Per això, li notifiquem que el director territorial de Sanitat donarà de baixa el núm. d'autorització sanitària EM-10.5534/V, a nom del senyor Rafael Juan Calaforra, en el cens d'establiments autoritzats.
  
No obstant això, disposen d'un termini de 10 dies per a presentar al·legacions a aquest escrit en aquest Centre de Salut Pública de Torrent, situat al carrer del pintor Ribera, 28, 46491 Torrent, tel. 90 318 43 51. Quan acabe el termini, s'actuarà com s'ha acordat.
Diari Oficial de la Generalitat Valenciana


Sumari del DOGV 4057, del 03-08-2001 (2001/7857)

DECRET 10/2001, de 31 de juliol de 2001, del president de la Generalitat Valenciana, pel qual es nomena la presidenta de l'Acadèmia Valenciana de la Llengua.
-------------------------------------------------------------------------------------------------------------------------------------------------------------

### Dades del document

Número de DOGV
:   4057

Data del DOGV
:   03-08-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/7857


Data del document
:   31-07-2001

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * legislació
    * institució pública

DECRET 10/2001, de 31 de juliol de 2001, del president de la Generalitat Valenciana, pel qual es nomena la presidenta de l'Acadèmia Valenciana de la Llengua. [2001/S7857]
  
El Ple de l'Acadèmia Valenciana de la Llengua, en la sessió del dia 31 de juliol de 2001, va procedir a l'elecció del president de l'Acadèmia Valenciana de la Llengua, d'acord amb el que estableix l'article 18.1 de la Llei 7/1998, de 16 de setembre, de la Generalitat Valenciana, de creació de l'esmentada Acadèmia Valenciana de la Llengua.
  
Així mateix, l'apartat 2n de l'esmentat article estableix que «el president elegit serà nomenat per Decret del president de la Generalitat i prendrà possessió del seu càrrec en acte públic i solemne».
  
Per tant, de conformitat amb el que estableix l'article 18 de la Llei 7/1998, de 16 de setembre, de Creació de l'Acadèmia Valenciana de la Llengua,
  
DECRETE
  
Article únic
  
Nomenar presidenta de l'Acadèmia Valenciana de la Llengua, per un període de cinc anys, la senyora Ascensión Figueres Górriz.
  
València, 31 de juliol de 2001
  
El president de la Generalitat Valenciana
Diari Oficial de la Generalitat Valenciana


Sumari del DOGV 4139, del 30-11-2001 (2001/11857)

Notificació al senyor Ángel Paules Alcaine. Expedient número 119/00A.
---------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11278


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació al senyor Ángel Paules Alcaine. Expedient número 119/00A. [2001/A11268]
  
S'ha intentat la notificació expressa a cadascun dels interessats que s'indica i com que no s'ha pogut practicar, d'acord amb el que disposa l'article 59.4 de la Llei 30/1992, de 26 de novembre, reguladora del procediment administratiu comú, per mitjà d'aquest anunci es notifica, a les persones que a continuació s'esmenten, les liquidacions girades en concepte de sancions de joc, com a conseqüència dels expedients de sanció de referència i pels imports que s'indiquen.
  
El termini per a l'ingrés en període voluntari és el següent:
  
- Si aquest anunci es publica en la primera quinzena del mes: fins al dia 5 del mes següent.
  
- Si és publicat en la segona quinzena: fins al dia 20 del mes següent.
Diari Oficial de la Generalitat Valenciana


Sumari del DOGV 4090, del 20-09-2001 (2001/9108)

Notificació en extracte al senyor Manuel Saavedra Navarro. Expedient número 494/1999.
-------------------------------------------------------------------------------------

### Dades del document

Número de DOGV
:   4090

Data del DOGV
:   20-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9108


Organisme emissor
:   Conselleria de Benestar Social

Tipus de document
:   Anunci

Notificació en extracte al senyor Manuel Saavedra Navarro. Expedient número 494/1999. [2001/A9108]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al carrer Fernando Madroñal, 52 d'Alacant, de 10.00 a 14.00 hores.
  
- Expedient número: 494/1999.
  
- Interessat: Manuel Saavedra Navarro.
  
- Últim domicili conegut: plaça San Agustín, 5, Badajoz.
  
- Resolució de la Direcció Territorial de Benestar Social d'Alacant, de data 28 de maig de 2001, en la qual s'adopten els acords:
  
Acolliment familiar permanent amb família extensa.
  
Contra aquesta resolució, els interessats podran interposar un recurs davant l'ordre jurisdiccional civil, d'acord amb l'establert en la Llei d'Enjudiciament Civil i segons el que disposa la disposició addicional primera de la Llei Orgànica 1/1996, de 15 de gener, de Protecció Jurídica del Menor.
  
Alacant, 2 d'agost de 2001.- El director territorial de Benestar Social: Alberto Martínez Díaz.
  
Conselleria de Bienestar Social
Diari Oficial de la Generalitat Valenciana


Sumari del DOGV 3993, del 07-05-2001 (2001/3695)

Rotlle d'apel·lació número 771/2000. Cèdula de notificació.
-----------------------------------------------------------

### Dades del document

Número de DOGV
:   3993

Data del DOGV
:   07-05-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/3695


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 771/2000. Cèdula de notificació. [2001/F3695]
  
La Secció Sisena de l'Audiència Provincial de València ha dictat, en el rotlle d'apel·lació número 771/2000, la sentència que té l'encapçalament i la part dispositiva següents:
  
«Audiència Provincial de València
  
Secció Sisena
  
Sentència número 248
  
- President: Vicente Ortega Llorca
  
- Magistrats:
  
· Ana Pérez Tórtola
  
· Juan Fermín Prado Arditto
  
València, 4 d'abril de 2001
  
La Secció Sisena d'aquesta Audiència Provincial de València, sent-ne ponent la magistrada Ana Pérez Tórtola, ha vist les actuacions de judici de menor quantia promogudes davant del Jutjat de Primera Instància número 7 de València per BMV Italia, SA, contra Comperio, SL, i el senyor José Segrera Soler, sobre declarativa, pendents davant d'aquesta en virtut del recurs d'apel·lació interposat pel demandant, representat per la procuradora María Alcalá Vázquez i dirigit pel lletrat José Hernández Giménez. Hi ha comparegut l'apel·lat José Segrera Soler, representat per la procuradora María Teresa Almañac Felipo i dirigit per la lletrada Elena Burdeos Marín. No hi ha comparegut l'apel·lat Comperio, SL.
  
Decisió
  
1. Estimar el recurs d'apel·lació interposat per la representació de BVM Italia, SPA, contra la sentència de data 20 de juny de 2000 dictada pel Jutjat de Primera Instància número 7 de València, i revocar-la en el sentit següent:
  
a) Estimar la demanda i condemnar conjuntament i solidàriament els demandats senyor José Segrera Soler i Comperio, SL, al pagament de la quantitat de 114.026.542 lires italianes, més interessos moratoris des de la interpel·lació judicial.
  
b) Imposar les costes causades en primera instància a la part demandada.
  
2. No realitzar cap pronunciament sobre les costes causades en aquesta alçada.
  
I quan pertoque, retorneu les actuacions originals al jutjat de procedència, amb un certificat literal d'aquesta mateixa resolució i l'ofici oportú.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
No s'hi pot interposar el recurs de cassació.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, l'entitat mercantil Comperio, SL.
Diari Oficial de la Generalitat Valenciana


Sumari del DOGV 3986, del 25-04-2001 (2001/3481)

Informació pública de l'aprovació del projecte modificat número 1 de l'obra de sanejament i depuració d'aigües residuals del barri del Vedat, de Torrent.
---------------------------------------------------------------------------------------------------------------------------------------------------------

### Dades del document

Número de DOGV
:   3986

Data del DOGV
:   25-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3481


Organisme emissor
:   Ajuntament de Torrent

Tipus de document
:   Anunci

Informació pública de l'aprovació del projecte modificat número 1 de l'obra de sanejament i depuració d'aigües residuals del barri del Vedat, de Torrent. [2001/Q3481]
  
Assumpte: aprovació del projecte modificat número 1 de l'obra de sanejament i depuració d'aigües residuals del barri del Vedat.
  
Mitjançant el Decret de l'Alcaldia número 421, de data 28 de febrer de 2001, s'ha establit el que es diu tot seguit:
  
Primer
  
Desestimar les al·legacions presentades pel senyor José Falcó Pruñonosa, en representació de l'Associació de Veïns del Vedat, el senyor Román Ruiz Soto, en representació de Dragados, Obras y Proyectos, SA, el senyor César Baviera Sabater, el senyor José Peris Guanter i el senyor Francisco Forriol Aguilar pels motius que consten als informes tècnics que hi ha a l'expedient, els quals caldrà donar trasllat, si n'afecten l'al·legació, juntament amb la notificació d'aquest decret.
  
Segon
  
Aprovar el projecte modificat número 1 de l'obra de sanejament i depuració d'aigües residuals del barri del Vedat, redactat per l'empresa Técnica y Proyecto, SA (TYPSA).
  
El projecte haurà d'obtenir el visat del col·legi professional corresponent.
  
Contra aquest decret que posa fi a la via administrativa, s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquest, sense perjudici que s'hi puga exercitar qualsevol altre que s'estime pertinent.
  
No obstant això, de conformitat amb el que s'estableix en els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, s'hi podrà interposar potestativament un recurs de reposició davant el mateix òrgans autor de l'acte en el termini d'un mes, comptador des de l'endemà de la publicació d'aquest edicte.